มีอาการหัวปวด อยู่ก็ปวดขึ้นมา เคยล้มหัวฟาดพื้นถนนเมื่อหลายเดือนเเล้วตอนนั้นไม่ได้ไปตรวจมีอาการมึนๆเเล้วเป็นลม เเล้วก็จำบางเรื่องไม่ได้เเปปนึง พอผ่านไปซักพักก็จำได้เหมือนเดิมเเล้วก็มีอาการปวดหัวเเบบจับที่หัวเเล้วเจ็บไปอีกไม่กี่วันจากนั้นก็ปกติ เมื่อไม่กี่วันมานี้ปวดหัวเเบบเจ็บขึ้นมาเเวปเดียว เเต่วันนี้จับลงไปที่หัวเเล้วเจ็บปกติไม่เป็น
สวัสดีคะ อาการปวดศีรษะ ครั้งนี้อาจจะไม่เกี่ยวข้องกับอุบัติเหตุก็ได้ค่ะ เนื่องจากเหตุการณ์ห่างกันไปนานแล้วนะค่ะ อาจจะเป็นเรื่องใหม่ก็ได้ค่ะ มาดูกันนะค่ะ ว่าอาการปวดศีรษะเป็นได้จากสาเหตุอะไรบ้างนะค่ะสาเหตุหลัก ๆ ที่มาด้วยอาการปวดศีรษะคือ เรื่องของ กล้ามเนื้ออักเสบ หรือ เส้นเอ็นอักเสบ ความเครียด (การทำงานหนักเกินไป ไม่ได้พักผ่อนกล้ามเนื้อมีความเครียดทำให้มีอาการปวดศีรษะ) อาจจะทำให้มีอาการอ่อนเพลีย มึนงงได้ค่ะ แต่ถ้าเหมือนจะเป็นลม คงต้องมาดูเรื่องของความดันโลหิตสูงค่ะ เพราถ้าความดันโลหิตต่ำ หรือ สูงเกินไปก็อาจจะเป็นปัญหาได้เช่นกันค่ะส่วนสาเหตุอื่น ๆที่ต้องคำนึงถึง แต่พบได้น้อยคือ การมีเลือดออกในสมองแต่ปริมาณไม่มาก ทำให้อาจจะมีอาการปวดศีรษะได้เช่นกันค่ะดังนั้นถ้ารับประทานยาแก้ปวดแล้วไม่ดีขึ้นแนะนำพบศัลยแพทย์เพื่อตรวจเพิ่มเติมค่ะ แต่ถ้ามีแขนขาอ่อนแรงไม่ควรจะรอค่ะ